b"\n_START_ARTICLE_\nSelina B\xc3\xbcchel\n_START_SECTION_\nIdrettskarriere\n_START_PARAGRAPH_\nB\xc3\xbcchel representerte Sveits ved U23-EM i friidrett 2011, der hun kvalifiserte seg til finalen. I finalen satte hun ny personlig rekord p\xc3\xa5 800 meter, med tiden 2:04,25, og endte p\xc3\xa5 5.-plass. _NEWLINE_I mars 2013 deltok hun ved EM i friidrett innend\xc3\xb8rs 2013, der hun ble sl\xc3\xa5tt ut i semifinalen, til tross for ny personlig rekord p\xc3\xa5 2:01,64. Hun kom p\xc3\xa5 4.-plass i sin semifinale, men kun tre fra hver semifinale kom til finalen. Hun deltok ved Lag-EM i friidrett 2013 i juni 2013, der Sveits deltok i First League, som er nest \xc3\xb8verste divisjon. Her kom hun p\xc3\xa5 3.-plass p\xc3\xa5 800 meter, bak Mirela Lavric og Lenka Masn\xc3\xa1. Sveits kom p\xc3\xa5 12. og siste plass i First League dette \xc3\xa5ret, og rykket dermed ned til Second League ved Lag-EM i friidrett 2014. _NEWLINE_Hun satte igjen ny personlig rekord ved U23-EM i friidrett 2013, som ble arrangert i Finland. Hun kom p\xc3\xa5 2.-plass i sitt innledningsheat, og i finalen l\xc3\xb8p hun p\xc3\xa5 2:02,74, som holdt til 3.-plass. Elena Mirela Lavric vant denne \xc3\xb8velsen, foran Olga Ljakhova. _NEWLINE_Ved VM i friidrett innend\xc3\xb8rs 2014 satte hun ny personlig rekord i kvalifiseringen, med 2:00,93, og ble kvalifisert til finalen. I finalen l\xc3\xb8p hun p\xc3\xa5 2:01,06, og kom p\xc3\xa5 4.-plass. Hun deltok igjen ved Lag-EM i friidrett 2014, der Sveits konkurrerte i Second League, og kom her p\xc3\xa5 2.-plass p\xc3\xa5 800 meter, bak bulgarske Vania Stambolova. I juni deltok hun ogs\xc3\xa5 ved ved EM i friidrett 2014 i Z\xc3\xbcrich, der hun ble sl\xc3\xa5tt ut i semifinalen p\xc3\xa5 800 meter. Kun 8 deltakere gikk til finalen, og hun hadde niende beste tid (2:01,80). _NEWLINE_I 2015 vant hun sin f\xc3\xb8rste individuelle mesterskapsmedalje i et st\xc3\xb8rre seniormesterskap, ved EM i friidrett innend\xc3\xb8rs 2015 i Praha. Hun l\xc3\xb8p under 2:02 i b\xc3\xa5de kvalifiseringen, semifinalen og finalen, og vant finalen med tiden 2:01,95, foran Jekaterina Poistogova og Natalija Lupu. I juni deltok hun ved Lag-EM i friidrett, der Sveits deltok i first league. Der vant hun 800 meter og deltok p\xc3\xa5 Sveits' stafettlag som kom p\xc3\xa5 2.-plass p\xc3\xa5 4 x 400 meter. Sveits kom p\xc3\xa5 8.-plass i lagkonkurransen i dette mesterskapet. Hun satte ny sveitsisk rekord p\xc3\xa5 800 meter ved Meeting Areva 4. juli 2015, med en tid p\xc3\xa5 1:57,95."